Álvarez stem glo in vir 2de geveg | Netwerk24
Deur Michael Green 12 Januarie 2018 20:45
Dit moet nog amptelik aangekondig word, maar dit klink of Canelo Álvarez en Gennady Golovkin op 5 Mei weer teen mekaar gaan boks.
Gennady Golovkin (links) en Canelo Álvarez (regs) was verlede jaar in ’n puik geveg betrokke. Foto: Getty Images
Volgens die nuusagentskap AFP het die promotor Eric Gomez die Los Angeles Times meegedeel dat Álvarez reeds tot die geveg ingestem het.
Golovkin sal die kontrak na verwagting “binne die volgende paar dae” teken.
Toe die twee boksers mekaar op 16 September verlede jaar in Las Vegas gepak het, het hulle gelykop geëindig.
Amir Khan (regs) het darem ’n paar houe ingekry voor Canelo Álvarez hom twee jaar gelede uitgeslaan het.Foto: Getty Images
Dit was so ’n opwindende geveg dat daar reeds sprake van ’n derde geveg is.
“Die tweede geveg gaan nóg ’n groot een wees. Dit is dus te verstane dat daar weer ’n versoek vir ’n herontmoeting sal wees, hoewel dit nie in dié ooreenkoms is nie,” het Gomez gekeer.
Golovkin is die Wêreldboksraad, Wêreldboksvereniging en Internasionale Boksfederasie se weltergewigkampioen.
*Daar is intussen sterk gerugte dat Chris van Heerden in April teen die Britse ster Amir Khan kan boks.
Khan was laas in Mei 2016 in aksie toe Álvarez hom in Las Vegas in die sesde ronde uitgeslaan het.
Van Heerden het op sy Facebook-blad gesê hy sal die kans aangryp om teen Khan te baklei.
Meer oor: Amir Khan | Canelo Alvarez | Gennady Golovkin
Dagga pootjie bokskampioen Wilder
Organiese leefstyl in ’n boks
Mike Tyson: Van boksbaas tot zolkoning